cyanic-selkie/wikianc huggingface dataset:
Isotoop
Voorkoms in die natuur
Volgens aanvaarde kosmologie het bykans alle nukliedes buiten die isotope van waterstof en helium in sterre en supernovas ontstaan. Hulle respektiewelike verspreidings ontstaan as gevolg van die hoeveelhede wat tydens die kernprosesse in die sterre gevorm word, die manier waarop hulle deur die heelal versprei en die tempo waarteen hulle verval.
Luidspreker
Luidsprekerkas
Dit demp die geluid wat na die agterkant van die luidspreker beweeg, sodat dit die geluid wat vorentoe beweeg, nie beïnvloed nie. Die binnekant van ŉ luidsprekerkas word dikwels ook voorsien van groewe wat met die golflengtes van die geluide ooreenstem. So word resonansie verkry en word die geluide versterk. Indien daar nie van 'n kas gebruik gemaak word nie, kan die doeltreffendheid van 'n luidspreker verhoog word deur dit van 'n beuel te voorsien, waarin die deursnee van die keel eksponensiaal (nie-linieer) met die lengte toeneem. AI die geluide word daardeur in een rigting gestuur en neig om mekaar te versterk in plaas van te verswak.
Hugo Alfven
Dirigent
1897 was die aanvang van 'n tienjaar-lange tydperk waartydens Alfvén baie deur Europa sou reis. Hy het viooltegniek in Brussel gestudeer saam met César Thomson, en opleiding as dirigent ontvang in Dresden as sub-dirigent onder Hermann Ludwig Kutzschbach.
Musiek
Alfvén het bekend geword as een van Swede se belangrikste dirigente van sy tyd, saam met sy tydgenoot Wilhelm Stenhammar. Alfvén se musiek is geskryf in 'n laat-Romantieke idioom. Sy orkestrasie is in 'n vaardige en kleurvolle styl geskryf, wat herinner aan die werke van Richard Strauss. Soos Strauss, het Alfvén 'n aansienlike aantal Programmatiese musiek geskryf. Sommige van Alfvén se musiek herinner mens aan die landskap van Swede.
Lys van musikale werke
In die onderstaande lys van werke mag dit wees dat sekere opusnommers meer as een titel bevat. Opusnommer 48 was nooit gebruik of ten minste agterhaal nie.
Patriarg Nikon van Moskou
Agtergrond
In 987 het grootprins Wladimir I van Kiëf die Christelike geloof aanvaar nadat die Oosters-Ortodokse gebruike van die Bisantynse kerk hom beïndruk het. Rusland het die dienste, evangelie, sakramente en rites van die Ortodokse Kerk aangeneem.
Dionusos
Geboorte
Eindelik stem hy in en kom na haar toe omring deur weerligstrale. Gewone sterflinge kon egter nie na ’n onvermomde god kyk sonder om te sterf nie, en Semele sterf in die vlamme. Zeus red die fetus van Dionusos deur hom in sy dy vas te werk en ’n paar maande later word Dionusos op Berg Pramnos op die eiland Ikarië gebore. So word Dionusos deur twee "moeders" (Semele en Zeus) gedra voor sy geboorte, vandaar die bynaam dimētōr (van twee moeders) wat verband hou met die feit dat hy twee keer gebore is.
Cape Maclear
Geskiedenis
Hoewel Cape Maclear ’n goeie hawe gehad het, het die onvrugbare grond in die gebied en die voorkoms van die tsetsevlieg beteken ’n meer geskikte terrein moes gevind word. Die sendelinge het in 1882 geskuif na Bandawe, naby Chintheche. Daar is steeds sendelinggrafte op Cape Maclear.
Natuurlewe
Cape Maclear en sy eilande, woude en baai is in 1980 tot ’n nasionale park verklaar met die naam Malawimeer Nasionale Park, die eerste nasionale varswaterpark in die wêreld. In 1984 het dit ’n Unesco-wêrelderfenisgebied geword.
Vancouver
Ekonomie
Alhoewel bosbou steeds die belangrikste ekonomiese sektor is, het Vancouver as 'n moderne metropool, wat deur gebiede van groot natuurskoon omring word, tot 'n belangrike toeristebestemming in Kanada se weste ontwikkel. Toerisme is dan ook die tweede belangrikste bron van inkomste.
Oumatjie Stoffberg
Huwelikslewe
Op 2 Oktober 1883 is sy op Wellington met Theunis Christoffel Stoffberg (1861–1937) getroud. Hy was onderwyser op Riebeek-Wes, waar hulle as koshuisouers van Die Ark opgetree het. Dr. D.F. Malan, seun van haar halfbroer, en J.C. Smuts was albei destyds skoliere daar.
Verering
Nasionaliste het alle dele van Transvaal en die land het op 30 September 1937 in die Voortrekkerpersgebou byeenkom om te aanskou hoe Stoffberg, 'n groot voorstander van die Afrikaanse taal en kultuur, die groot Vomag-rolpers aan die gang sit om Die Transvaler, wie se naam gekies is uit voorstelle soos Boeretrots en Vastrapper, te druk. Die volgende dag het die koerant op sy voorblad berig: “Die Transvaler is gistermiddag op gedenkwaardige wyse amptelik geopen in die gebou van die Voortrekkerpers toe mev. (sen.) T.C.B. Stoffberg ’n elektriese koppie gedruk en die groot rolpers in beweging gebring het. Dr. D.F. Malan, Hoofleier van die Nasionale Party, het later in die Wandererssaal voor ’n verteenwoordigende en geesdriftige gehoor in kragtige en besielende taal die feesrede gelewer. Etlike honderde Afrikaners, wat alle Afrikaanse organisasies aan die Witwatersrand verteenwoordig, Afrikaanse predikante, onderwysers en baie ander gaste uit alle dele van Transvaal, die Vrystaat en selfs uit Kaapland het om 2.30 nm. in die masjienkamer van Die Transvaler vir die openingsgeleentheid byeengekom. ’n Spontane en hartlike toejuiging het losgebreek toe dr. D.F. Malan vergesel deur die Hoofredakteur, dr. H.F. Verwoerd, op die tydelike verhogie verskyn, van waar mev. E.G. Jansen die skare kortliks toegespreek het. Nadat mev. Stoffberg die rolpers in bewering gebring het, is ’n keurige program van die verrigtinge afgedruk wat as aandenking aan die aanwesiges gegee is.”
Geffrye Museum
1714
Kant (materiaal)
By kloskant word spelde volgens 'n bepaalde patroon op 'n kantkussing gesteek en garingdrade wat om klosse gedraai is, word op verskillende maniere heen en weer oor mekaar geslinger. Die spelde dien om die steke in posisie te hou. Kloskant (in Oud-Nederlands ook speldewerk genoem) is veral in Vlaandere gemaak, wat beroemd was om sy buitengewoon fyn gespinde linnegaring. Kant is ook van sy gemaak en het bekend gestaan as "blonde" omdat die natuurlike kleur van die sydraad geelbeige is. Ook vir kant van wit of swart sy is die term "blonde" gebruik.
S. Ignatius Mocke
Poësie
In Wendaland 1955 word hoofsaaklik die sonnetvorm gebruik om die primitiewe inboorling aan die woord te stel, wat ’n ongelukkige vormkeuse is aangesien die inhoud en vorm mekaar hier nie komplementeer nie. Die reeks van tien sonnette oor die reëngodin Modjadjie eindig met ’n mooi klimaks, terwyl Die Groot Gees en die Koedoelam mooi beelding bevat. Die tweede afdeling, Vreemdeling in die stad, se gedigte behandel maatskaplik-sosiale verskynsels, met Gekneusde en Jeugmisdadiger wat in dele daarin slaag om die hartelose impak van die stadslewe weer te gee. Die laaste afdeling is Die digter, wat hoofsaaklik van die kwatryn en vierreëlige strofes gebruik maak. Hierin word die moderne Westerse intellektueel se probleme om ’n werklike tuiste te vind, behandel. Die bundeltitel verwys na die magtelose ouderdom en naderende dood.
Prosa
Dienaar van die geskrewe woord is ’n handleiding vir studente en aspirant-beoefenaars van die skryfkuns.
Ortopedie
Oorgekoop in Frans uit Grieks
Nicholas Andry het die woord in Frans as orthopédie afgelei van die antieke Griekse woorde ὀρθός orthos ( "korrek", "reguit") en παιδίον paidion ( "kind"), self gepubliseer in Orthopedics (vertaal as Orthopædia: Of die kuns van regstelling en voorkoming van deformiteite in kinders ) in 1741. Die woord is geassimileer in Engels as ortofedika; Die ligatuur æ was algemeen in daardie era vir ae in Grieks- en Latynsgebaseerde woorde. Alhoewel, soos die naam aandui, is die dissipline aanvanklik ontwikkel met aandag aan kinders. Die korreksie van rugmurg- en beendeformiteite in alle lewensfases het uiteindelik die hoeksteen van die ortopediese praktyk geword.
Aangebore afwykings
'n Ernstige aangebore afwyking wat nie dikwels oorkom nie, is osteogenesis imperfecta (onvolmaakte beenvorming). Die vorming van die been is versteur, met die gevolg dat die geringste stamp of ander tipe besering die been laat breek.
Later tree 'n verkorting van die bene in en die bobene vou na binne (coxa valga). Hoe langer daar met behandeling gesloer word, hoe kleiner word die kanse op volledige herstel, en derhalwe word daar vandag reeds direk na geboorte asook tydens latere besoeke aan klinieke gelet op die aanwesigheid van aangebore heupontwrigting. Dit is dikwels moeilik om tydens die eerste paar lewensmaande ŉ diagnose te maak omdat geen ontwrigting nog in hierdie stadium plaasgevind het nie.
Kalmikië
Vroeë geskiedenis
Ná Ajoeka Khan se dood word die streek ál minder onafhanklik en ’n groot deel van die bevolking begin wegtrek. Om dit stop te sit, neem Katharina die Grote hul onafhanklikheid weg en dra alle regeringsmag oor aan die goewerneur van Astrachan. Ná die Tweede Wêreldoorlog word groot dele van die bevolking deur Josef Stalin na Siberië verban. Omtrent die helfte keer ná sowat twintig jaar weer terug. Op 9 Januarie 1957 word die streek ’n outonome oblast en op 29 Julie 1958 ’n outonome republiek. Ná die val van die Sowjetunie behou dit sy status as outonome republiek.
Jurriaan Andriessen
Sy vader was die komponis Hendrik Andriessen, en sy broer die komponis Louis Andriessen. Sy oom was Willem Andriessen. Hulle almal was noemenswaardige komponiste. Andriessen het komposisie saam met sy vader gestudeer by die Utrecht Konservatoria, voordat hy aanbeweeg het na Parys , waar hy saam met Olivier Messiaen studeer het.
In 1954 het die Haagse Comedie (nou die Nationaal Toneel, of "Nasionale Teater") hom as resident-komponis aangestel, en in die hoedanigheid het hy onder andere musiek geskryf vir Eugene O'Neill se Mourning Becomes Electra en Tom Stoppard se Rosencrantz & Guildenstern Are Dead.
’n Plan is ’n boerdery
Storielyn
Neef Gerrit en neef Frederik beland op 'n eksentrieke boer se plaas. Die boer is erg bekommerd dat hulle sy stoetbul skade sal berokken. Op sy vader en dogter (Oom Sias en Cecile) se aandrang laat die boer hulle toe om op die plaas aan te bly. Frederik raak handig op die plaas, maar Gerrit bestee eerder sy tyd om by Cecile aan te lê.
Getyboek
Die boeke is gewoonlik in Latyn geskryf (die Latynse naam is horae), hoewel daar voorbeelde bestaan wat in Europese tale geskryf is, veral Nederlands (getijdenboek) en Engels (primer). Tienduisende getyboeke het behoue gebly en word in biblioteke en privaat versamelings oor die wêreld heen bewaar.
NG gemeente Fraserburg
Die tweede kerk
Teen die middel van die volgende jaar het Findly al so ver gevorder dat hy die eerste paaiement kon ontvang, nadat die kerkraad hulself vergewis het dat die bouwerk dusver bevredigend gedaan is. Op 3 Augustus inspekteer die boukommissie die baksteenwerk en ontvang die bouaannemer sy tweede paaiement klokslag volgens die oorspronklike kontrak tussen die twee partye. Vroeg in 1868 is begin met die installasie van kerkmeubels. Die raad het onder meer "besluit dat banken voor de predikstoel van de Nieuwe Kerk worde gemaakt op die wysen zoo als te Stellenbosch". Daar is ook 'n som van sowat £2 000 opgeneem by die ou heer A. du Toit. Die stelsel van banke uitgee is ook vooraf behoorlik bepaal. Dit het die grondslag gevorm van die stelsel wat met 31 Januarie 1951 doodgeloop het. Die nuwe kerkgebou is op 8 September 1868 "plegtig ingewy tot die diens van die God van Hemel en Aarde". Met behulp van enige broers uit ander gemeentes (nie tot die Ring van Beaufort behorende nie), het die gemeente 'n heerlike fees gevier.
Herstel en verbetering van die tweede kerk
duimnael|links|320px|Die tweede NG kerk het, soos sy plaasvervanger, op die kerkplein gestaan en uitgekyk in 'n suidelike rigting op Cilliersstraat, die hooftoegangspad na die dorp uit [[Leeu-Gamka se rigting.]] Blykbaar was daar by die ingebruikneming van die kerk geen orrel nie. Diaken Charl F. Marais het die gemeente verras "door dien hy een prachtig orgel, door hem alleen bekostigt, de gemeente aanbood … als een gewyde speeltuig ter eere van God, tot stichting en opbouing der gemeente by hunne gemeenschappelyke zamenkomsten".
Gedurende die Tweede Vryheidsoorlog (1899–1902) is nie alleen die dorp nie, maar ook die kerk se toring beset deur Britse troepe. In die tyd is die orrelis verbode om die bespeling van die orrel waar te neem. Die kerk het nie alleen gedien as huis van aanbidding en militêre wagtoring nie, maar ook as slaapplek. In 1904 tydens 'n groot oorstroming in die dorp het 'n groot aantal mense in die kerk geslaap. In die jare 1907 en 1908 is heelwat herstelwerk aan die kerk onderneem. Die toring is in orde gebring, 'n plafon is ingesit en 'n tweede galery is agter die preekstoel ingebou. By dié geleentheid is die orrel verskuiwe vanaf die groot galery onder die toring na die nuwe galery. Volgens oorlewering is 'n stellasie tussen die twee galerye opgebou en die orrel letterlik vanaf die een na die ander galery oorgeskuif. Die eerste ligte van die kerk was olielampe, wat later vervang is deur gaslampe, wat blykbaar heelwat moeilikheid gegee het. In 1916 het die gastoestel selfs gebars. In 1927 het die kerkraad daartoe oorgegaan om elektriese lig te installeer, die krag waarvan voorsien is deur 'n eie masjien.
Ds. Bamberger se geestelike en maatskaplike arbeid
Die Sabbatdagsviering op die dorp, sowel as op baie buiteplase, was "allerbeklagenswaardig", soos die ringsverslag van 4 Oktober 1858 dit uitdruk. Afstande van die kerk en soms droogte was die vernaamste oorsake van die skamele bywoning van die eredienste. Daar was tye dat dit bykans vir die lidmate "onmogelyk was de kerk geregeld by te woonen daar men door langdurige droogte geen paard meer had om te ryden". So 'n jaar was 1858/'59. Maar dit was in sulke tye van benouing dat die afhanklikheid van die Opperwese onder die skynoppervlakkigheid na vore gekom het. Dit was onder die drukkendste omstandighede dat "sommige leden onzer gemeente zelfs 1 a 2 uren te voet de kerk hebben bezocht". In 1860 se verslag spreek die kerkraad en die predikant die behoefte aan die uitstorting van die Heilige Gees uit. Reeds getuig die verslag van die daaropvolgende jaar van dankbaarheid jeens die Heer vir opmerklike verandering "welke plaats gevonden heeft in de staat der Godsdienst sedert het laatste verslag". Hoewel daar niks te roeme was, soos waartoe ander gemeentes van die Ring rede gehad het nie, "geloove wy dat wy groote reden hebben om God te danken voor de kruimtjes zyner genade die hy heeft uitgestort in die harten van enkele ligtzinnige en afkerige leden onzer gemeente".
Die orrel in die tweede kerk
duimnael|regs|190px|C.F. Marais het die orrel vir die tweede kerk geskenk.
Langdurige droogtes
Tydens ds. Rossouw se dienstyd het sendingwerk en onderwys die wagwoorde van die gemeente geword. Die lidmate het sending- en onderwysbewus geword onder sy besieling. In 1951, met die viering van die gemeente se eeufees, het van die oudste lidmate hom beskryf as "'n groot sielwinner, skool- en sendingman". Hy was knap in organisasiewerk, beslis in sy optrede en 'n wakker prediker. Skaars 'n jaar ná sy aankoms kon die kerkraad reeds aan die ring rapporteer dat "sedert zyne bevestiging, heeft de Kerkeraad het genoegen kunnen smaken, van in de volstrekste harmonie met hem te kunnen samen werken, in het bevorderen van de eeuwige, zoowel als van de tydelyke belangen der Gemeente". As dit nie gebeur het nie, skryf Kotzé, "sou die omvang van die rampe wat daaruit kon voortspruit, nie te bepaal en te voorsien gewees het nie, want groot, haas onbeskryflike droogtes, het die streek voortdurend en genadeloos geteister". In 1884 is melding gemaak van buitengewone, aanhoudende droogte. Dit was so erg dat huisbesoek onmoontlik tot sy reg kon kom. Nogtans het die leraar gereeld buitekerke besoek en so met die gemeentelede in voeling gebly. Die droogte was so noodlottig vir die onderwys dat dit die pogings wat die kerkraad reeds aangewend het om weer die kerkskole op gesonde grondslag te plaas, vergeefs gemaak het. Nogtans is twee Sondagskole, een vir wit mense en een vir bruin mense, op die dorp in stand gehou, waarin die nuttige werk ten spyte van die droogte voortgegaan het. Die droogtes het ook veroorsaak dat baie gemeentelede "in ver en vreemde streke moes rondswerf om weiding vir hulle vee te vind". Dit ten spyt, het die opkoms by die openbare dienste bemoedigend gebly.
Ds. Fritz Kotzé se ontvangs en bevestiging
Vrydagaand om sesuur het ds. Theunis Kriek van Warmbad-Wes, Kotzé se grootwordgemeente, die bevestiging waargeneem. Ds. Eric Botha van Richmond het tydens die bevestiging vertel die Ring van Beaufort, waarvan hy voorsitter is, is eintlik meer ’n streep as ’n ring, want dit strek van Leeu-Gamka sowat 250 km met die N1 langs tot by sy eie gemeente. Prins Albert lê suid van die nasionale pad en Merweville, Fraserburg en Victoria-Wes noord. Botha het gesê ten spyte van dié uitgestrektheid vorm die leraars van die ring ’n hegte eenheid wat mekaar getrou bystaan. André Reyners, leier-ouderling van die plaaslike VG gemeente, het die moedergemeente gelukgewens met sy nuwe predikant en gesê hy vertrou die samewerking tussen die twee gemeentes sal steeds hartlik wees. Die VG gemeente is reeds vyf jaar vakant, maar hulle het nog altyd die vrymoedigheid gehad om die predikant van die moedergemeente se hulp te vra.
Ná drie jaar in die gemeente het ds. Kotzé ’n beroep na die NG gemeente Vaalpark by Sasolburg aangeneem, waar hy op 1 Junie 2019 bevestig is.
Ta Prohm
Unesco het Ta Prohm in 1992 as ’n wêrelderfenisgebied gelys. Anders as die meeste tempels van Angkor is Ta Prohm in feitlik dieselfde toestand as toe dit ontdek is: Die fotogeniese en atmosferiese kombinasie van bome wat uit die ruïnes groei en die woudomgewing maak dit een van Angkor se gewildste tempels onder toeriste. Die bewaring en restorasie is ’n gesamentlike projek van die Argeologiese Opname van Indië en die Gesag vir die Bewaring en Bestuur van Angkor en die Streek Siem Reap.
Smeltpunt
Vir die meeste stowwe is die smeltpunt en vriespunte dieselfde. Die smelt- en vriespunt vir die element kwik is byvoorbeeld 234.32 kelvin (−38.83 °C). Sekere stowwe het egter verskillende vastestof-vloeistof oorgangstemperature. Agar-agar smelt byvoorbeeld by 85 °C en stol tussen 32 en 40 °C; 'n verskynsel wat bekend staan as histerese.
Angola
Angola was 'n Portugese kolonie vanaf die 16de eeu tot 1975. Ná onafhanklikwording was Angola van 1975 tot 2002 in 'n ernstige burgeroorlog gedompel. Die oorlog het ook deel uitgemaak van die wêreldwye Koue Oorlog, met Sowjetunie en Kuba wat die kommunisties gesinde MPLA (Movimento Popular de Libertação de Angola – Partido do Trabalho) ondersteun het terwyl Suid-Afrika en die Verenigde State die anti-kommunistiese Unita (União Nacional para a Independência  Total de Angola) ondersteun het.
Klimaat
Angola se gemiddelde temperatuur aan die kus is 15,6 °C in die winter en 21,1 °C in die somer. Dit het twee seisoene; droë seisoen (Mei tot Oktober) en warm reënseisoen (November tot April).
Croydon
Croydon kan na een van die volgende verwys:
Orectolobiformes
Die volgende families is deel van die orde Orectolobiformes:
Frank-Walter Steinmeier
Steinmeier het tussen 2005 en 2009 (die eerste kabinet van kanselier Angela Merkel) en tussen 2013 en 2017 (derde kabinet van kanselier Merkel) as minister van buitelandse sake gedien.
NG Sinode van Midde-Afrika
Geskiedenis
Tot in 1957 was die gemeentes in Suid- en Noord-Rhodesië deel van die Vrystaatse Kerk, wat die werk noord van die Limpopo in 1929 oorgeneem het by die Kaapse Kerk, wat aanvanklik met die bediening van lidmate begin het. Dit was sedert 1962 ’n deelnemende sinode van die Algemene Sinode en het in ’n stadium 29 gemeentes met 11 834 lidmate in Noord- en Suid-Rhodesië, Kenia en Tanzanië gehad.
Kabwelume-waterval
Die Kabwelume-waterval (ook Kabweluma) is in die Kalungwishirivier in die Luapula-provinise van Zambië.
NG gemeente Port Elizabeth
Agtergrond
Ná 21 jaar is die tweede NG gemeente (NG gemeente Port Elizabeth-Sentraal) in 1928 gestig en daarna binne 17 jaar het nog vyf gevolg sodat Port Elizabeth in 1945 reeds sewe gemeentes getel het. Volgens die kerksensus van 1945 was daar 17 684 siele in dié gemeentes. Nog 4 000 Afrikaners het aan ander kerke en sektes behoort, wat die totaal op 21 684 te staan gebring het. In 1946 het die Afrikaners amper 34 persent van die totale blanke bevolking van die Baai getel. Toe reeds was ruim 40 persent van die kinders in die skole Afrikaanssprekend.
Aanvoorwerk
Op 29 Desember 1900 het ene mej. L.F. Meyburgh in Port Elizabeth, destyds 'n buitewyk van die NG gemeente Uitenhage, eers op haar eie en later onder die vleuels van die NG Kerk, geestelike werk begin doen onder die Afrikaanssprekendes wat min, arm en geestelik behoeftig was.
Kabardino-Balkarië
Geskiedenis
Ná die Russiese rewolusie word die outonome oblast Kabardië in 1921 gestig, wat in 1922 hernoem word tot die Kabardino-Balkaarse Outonome Oblast. In 1936 kry dit die status van Outonome Sowjetrepubliek (OSSR) op voorwaarde dat Balkarië uit die naam verdwyn (1944 tot 1957). In April 1944 word alle Balkare deur Josef Stalin na Sentraal-Asië verban, nes die Tsjetsjene, Krim-Tartare en ’n paar ander volke, wat almal beskuldig word van sameswering met die Duitse besetters. Ná hul rehabilitasie in 1957 kon hulle terugkeer.
Konagamana Boeddha
Die huidige kalpa word die bhadrakalpa ("Gunstige Eon") genoem. Die vyf Boeddhas van dié eon is:
Antjie Scheepers
Sy is in die Swellendamse distrik gebore en het grootgeword op die voorposte, waar net die sterkstes deur liggaamlike krag, deursettingsvermoë en gesonde oordeel die stryd om te bestaan kon oorlewe. Sy en haar man, Gert Scheepers, het hulle in 1835 by die trekgeselskap van Louis Tregardt (Trichardt) aangesluit, maar reeds in 1837 beswyk hy aan koors, sodat sy as weduwee met nege kinders die res van die trek na Delagoabaai meemaak.
Pimpri-Chinchwad
Pimpri-Chinchwad (Marathi: पिंपरी चिंचवड, Pimprī Ciñcavaḍ) is 'n stad in die Indiese deelstaat Maharasjtra met 'n bevolking van 1 729 320 in 2011. Dit is in die metropolitaanse gebied van Pune en is 191 kilometer suid van Maharasjtra se hoofstad en Indië se grootste stad Moembaai geleë. Pimpri-Chinchwad bestaan uit die twee, susterstede Pimpri en Chinchwad en is op 11 Oktober 1982 gestig.
Suzan Ball
Suzan Ball (3 Februarie 1934 – 5 Augustus 1955) was 'n Amerikaanse aktrise. Sy was bekend vir haar rolle in die rolprente Yankee Buccaneer (1952), City Beneath the Sea (1953), War Arrow (1953), en Chief Crazy Horse (1955).
Warren-beker
Beelde
Die ander kant beeld ’n jonger man uit wat anale seks met ’n seun het. Die seun se hare is in die tipiese styl van ’n jong dienskneg wat sy meester as minnaar dien. Die volwassene dra ’n krans, wat dalk sy rol as oorwinnaar aandui. Romeinse seks tussen twee mans het verskil van dié in die Griekse beskawing, waar seks tussen ’n vry man en seun van dieselfde stand aanvaarbaar was. Romeinse mans kon egter net met iemand van dieselfde geslag seks hê sonder om sy manlikheid in te boet as hy die aktiewe rol neem en die ander persoon van ’n laer klas was, soos ’n slaaf of manlike prostituut: dit was ’n kwessie van oorwinning en oorheersing.
Erica banksia
Erica banksia is 'n plant wat tot die genus Erica behoort en deel van die fynbos vorm. Die plant is endemies aan die Wes-Kaap.
Mark Zuckerberg
Mark Elliot Zuckerberg (gebore 14 Mei 1984 in White Plains, New York) is 'n Amerikaanse rekenaar-programmeerder en Internet entrepreneur, mede-stigter van die sosiale netwerk Facebook. Hy is van Joodse afkoms.
Calvados (département)
Die département kry sy Spaanse naam van die skip "El Salvador" wat as deel van die Spaanse Armada na Engeland gestuur is. In 1588 vergaan die skip aan die rotsagtige Normandiese kus. Die volkstaal het van die naam "Calvador" gemaak en eers die rotse, later die kusgebied en uiteindelik ook die département die naam "Calvados" gegee. Ook die Normandiese brandewyn wat van sider gebrand word kry die naam Calvados. Die Calvados word hier puur as trou Normand of as pommeau (met appelsap) gedrink. Die inheemse fynproewers flambeer ook graag hulle appeltert met 'n glasie Calvados.
Groot-Brakrivier (dorp)
Geskiedenis
Die dorp Groot-Brakrivier het ontstaan toe Charles Searle die kontrak gekry het in 1859 om die eerste tolhek te bedryf wat gebou is om die brug oor die rivier te finansier. Hy het met sy familie na 'n plaas daarnaby getrek en ook 'n winkel geopen. Later het hy en sy familie 'n watermeul, 'n wolwassery, skoen- en stewelfabriek, 'n leerlooiery en 'n houtverwerkingsaanleg opgerig en bestuur. Die skoeisel- en houtverwerkingsaanleg doen nog steeds sake.
Bratislava
Bratislava is aan weerskante van die Donau geleë, in 'n sogenaamde "drielandehoek" naby die Slowaakse grense met Oostenryk en Hongarye en sowat 60 kilometer van die Tsjeggiese grens en die Oostenrykse hoofstad Wene af.
Middeleeue
Met die stigting van die Groot-Morawiese Ryk in die 9de eeu het 'n hoogtepunt van die Slawiese geskiedenis begin, en die plek, waarop later die huidige kasteel van Bratislava opgerig is, het as die ryk se administratiewe, godsdienstige en militêre sentrum gedien. Die eerste verwysing na die historiese versterking Devín, die voorloper van die kasteel, dateer van 864 en het in die Duitse Annale van Fulda verskyn. In 907 het die Annale van Salzburg vir die eerste keer na die stad Bratislava (Oud-Hoogduits Brezalauspurc) en 'n slag tussen Beierse en Oud-Hongaarse stamme verwys wat naby die burg plaasgevind het. Die burg van Bratislava het tydens die 10de en 11de eeu tot 'n belangrike grensversterking van die Hongaarse Ryk ontwikkel en daarnaas ook as die setel van die plaaslike heersers en kapittel gedien. Die administratiewe gewes Bratislava is in die tydperk tussen 1000 en 1038 deur die Hongaarse koning Stephanus I gestig. Die eerste nedersetting teen die oostelike helling van die burgheuwel het in die 12de eeu ontstaan.
Villiers
Omgewing
Die N3 nasionale pad gaan verby die dorp. Veeboerdery en mielieproduksie is die belangrikste boerdery. Villiers is naby verskeie vakansieoorde aan die Vaaldam.
Bophelong
Bophelong is 'n township in suidelike Gauteng, Suid-Afrika. Volgens die 2011-sensus het die township 'n bevolking van 46 089 gehad. Die meerderheid van die bevolking praat Suid-Sotho.
Via Baltica
Die owerhede in die metropolitaanse gebied van Helsinki oorweeg daarnaas om 'n padtonnel onder die Oossee te bou wat die veerbootverbinding tussen Helsinki en Tallinn sou vervang.
Doks van Glentana
Deur die jare het die dok as 'n platform en kunsmatige rif gedien. Die seelewe daar rondom het toegeneem en selfs kransduiwe het begin nesmaak in die wrak.
Nabateërs
Die Nabateërs was 'n Arabiese volk wat omtrent 200 v.C – 106 n.C. rondom die stad Petra oor 'n koninkryk geheers het.
Geskiedenis
In die Negev het hulle ook nedersettings gestig, soos die stad Oboda (Avdat) waar die reste van 'n tempel gevind is en inskrifte uit die tyd van Aretas IV en Rabel II.
Pitar pak
Pitar pak, Pitr Paksh of Pittpak is 'n tydperk van 16 dae waartydens Hindoes hul voorouers aanbid en vir hulle 'Pinddaan' uitvoer. Dit is ook bekend as 'Solah Shraddha' en 'Apar Pak'. Hierdie tydperk word deur Hindoes as ongunstig beskou omdat die dood en dooie mense word aanbid. Om hierdie rede daar word geglo dat alle gunstige handelinge deur die spirituele magte gestaak is.
Posseëls en posgeskiedenis van Transvaal
Die eerste seëls van Transvaal is op 1 Mei 1870 uitgereik. Die eerste poskantoor in Transvaal is by Ferreira se kamp in Johannesburg ingerig om alle pos van die Witwatersrandse goudmyne te hanteer. Teen 1899 was alle dele van Suid-Afrika deur poskoetsroetes met mekaar verbind.
Petrus Steyn
Algemene geskiedenis
Op die Dirkie Uysplein is 'n monument opgerig van klippe wat gedurende die Simboliese Ossewatrek daar deur besoekers gestapel is. Afdrukke van die ossewaspore is op 'n betonblad bewaar, asook die poskoets se spore sowel as die rapportryers. Die spoorwegstasie wat 1 680 meter bo seespieël is, was volgens navorsing die hoogste stasie met personeel, geleë by 'n dorp in die Vrystaat. Verdere navorsing het getoon dat Petrus Steyn as dorp die hoogste in die Vrystaat is, naamlik 1 702 meter bo seespieël. Die hoogste sylyn in die Vrystaat is Hoogte (1 710 m) en is 22 km vanaf Petrus Steyn op die teerpad na Heilbron geleë.
NG Sendingkerkie
Agtien kilometer vanaf Petrus Steyn op die Frankfortpad staan 'n besondere NG Sendingkerkie, bekend as die Kruispadkerkie. Die kerkie was oorspronklik 'n ou huis wat voor die Tweede Vryheidsoorlog gebou was. Later is die gebou deur 'n grofsmid gebruik. Nadat die grofsmid verskuif het, het die gebou verval en is later gebruik as beeskraal. Die gebou is gedurende 1963 in 'n Sendingkerk omskep. Die denkwyses van die Swarte wat in beelde sien is in gedagte gehou met die herbouing. Die swart dak simboliseer die sonde en die koringgeel geute die rypheid van die mensdom vir die oordeel van God. Die ingang in die geboutjie is 'n ruwe houtdeur en binne is die twee helderrooi mure waardeur die bloed van Christus aangedui word, opvallend. Die twee ander mure is groen en dui geestelike groei. Die spierwit plafon simboliseer heiligmaking. Die mure is binne en buite verder afgewerk met die tipiese muurversierings van die Swarte. Die preekstoel is van ysterklip uit die onmiddellike omgewing. Die kateter is die hoeksteen van die ou NG Moederkerk wat die oorsprong van Moeder na Dogter simboliseer. Die doopfont is 'n opstapeling van versteende boomstompe waarop 'n maalklip geplaas is en waarin die doopwater gegooi word. Die teenwoordigheid van ruwe gesplete pale herinner aan die kruis. Die kollekteborde is kromsteelkalbasse wat oorgetrek is met tradisionele kralewerk.
Ander feite
Op die plase Benadiesbanke, Bloukrans en Rockview is daar besondere mooi rotsformasies. Op die plaas Rockview is 'n sambreelvormige rots voor die agterdeur van die plaashuis, feitlik deel van die huis. Die rots is ongeveer 3 m hoog, onder ongeveer 4 m in omtrek en bo ongeveer 8 m in omtrek. Die bokant van die rots is hol. Op die plaas Goede Hoop, 14 km buite die dorp, is die graf van die 12-jarige Susanna Catharina Janse van Rensburg nog te siene wat naamlik in 1856, in die onstuimige tyd tussen die twee Basotho-oorloë, hier deur Basotho-veediewe vermoor is. Aan die noordoostelike kant van die dorp is verskillende sierlike sandsteenplaashuise, waarvan minstens een deur Sir Herbert Baker ontwerp is.
Afrikan Alliance of Social Democrats
Die party het aan die Suid-Afrikaanse algemene verkiesing van 2019 deelgeneem.
Paleis van Whitehall
Geskiedenis
Hendrik VIII het York Place herontwerp en verder laat uitbrei. Hy is in die paleis met twee van sy ses vroue getroud: Anna Boleyn in 1533 en Jane Seymour in 1536. Hy is ook Januarie 1547 hier dood.
Karakoel
Pelstipes en bemarking
Om die rede word die oorgrote meerderheid van die karakoelpelse van Namibië en Suid-Afrika op die Londense pelsveilings verkoop. Hoewel die Sowjetunie en Afganistan jaarliks meer pelse produseer, lewer Suid-Afrika en Namibië, wat hul pelse saam onder die naam Swakara bemark, die grootste hoeveelheid pelse vir die Londense veilings. Makelaars koop die pelse by die boere en verkoop dit op die veiling aan handelaars, groothandelvervaardigers en pelseniers.
Desiderius Erasmus
Houding en gedagtegoed
Twee motiewe bepaal die gedagtegoed van Erasmus naamlik; die vryheid van die mens en vrede. Oor die vryheid skryf hy onder meer in 1516 die Institutio Principis Christiani, Opvoeding van 'n Christenvors, vir die jong koning van Spanje, die latere keiser Karel V. Daarin stel hy dat die mens vry is en dat 'n Christen derhalwe nie tirannies mag heers oor ander Christene nie, en hulle nie soos slawe mag behandel nie. In 1517 skryf hy Querela pacis, Die klag van die vrede. Daarin spreek hy hom ondermeer uit teen nasionalisme, veral die misbruik daarvan vir die aanstigting van oorlogvoering.
Schalk Pienaar (predikant)
Pastorie
In September 1907 is ds. Pienaar met Sarie Roos, dogter van Gielie Roos van Stellenbosch, getroud en is die jong egpaar kort daarna in die nuwe pastoriegebou ontvang.
Soutvleis
Geblikte soutvleis
In Nederland en België word onder boeliebief die ingemaakte variant verstaan. Die oorspronklike gesoute vleis (of corned beef) lyk na die Nederlands-bekende pekelvleis en word ook nie gemaal nie. In Amerika word beide die ingemaakte (gemaalde) variant as die "gewone" soutvleis verkoop. Hierdie gewone soutvleis is 'n stuk beesvleis wat in 'n oplossing van pekel en kruie gelê was, verpak in 'n plastieksak. Soutvleis kan ook gerook word, maar ook net gebraai in die oond. Gerookte soutvleis heet pastrami. In Anglo-sakse lande word soutvleis tradisioneel op Sint Patricksdag geëet.
Schalk Pienaar (predikant)
Voorbereidende werk
Die voorsitter rapporteer aan die kerkraad dat hy uitvoering gegee het aan die opdrag van die raad om 'n lening aan te gaan vir die bou van die kerk en dat hy 'n lening van £4 000 gesluit het. Die bedrag is as verband op die plaas geregistreer op 28 November 1914.
Inwyding
Die inwyding van die nuwe kerkgebou, wat onder baie moeilike omstandighede van oorlog en droogte voltooi is, het op Vrydag 28 April 1916 plaasgevind. Vir die plegtigheid het oorgekom di. A.G. du Toit (Merweville se eerste konsulent toe hy van 1896 tot 1906 leraar van Prins Albert was), Daniel Marchand (Prins Albert), J.G. Steytler (Beaufort-Wes), C.M. Hofmeyr (Murraysburg) en eerw. O.P. Malherbe. Behalwe die groot opkoms van plaaslike lidmate was daar ook 'n groot aantal vriende van ander gemeentes teenwoordig. Ds. Steytler het die afskeidsdiens in die ou kerk gelei na aanleiding van Genesis 28:17: "En hij vreesde, en zeide: Hoe vreselijk is deze plaats! Dit is niet dan een huis Gods, en dit is de poort des hemels!" Nadat die deur van die nuwe kerk deur ds. Pienaar oopgesluit is, het ds. Du Toit die wydingsrede gehou na aanleiding van dieselfde teks.
Kerkskuld en kollektes
In die Kerkbode van 25 Mei 1916 skryf ds. Pienaar dat die kerkgebou na die plan van die here F.W. en F. Heese £9 000 gekos het waarvan £3 500 reeds afbetaal was. "De Here verblyde ons naar de dagen in welke Hy ons gedrukt heeft, om die zware schuld weldra te kunnen afbetalen." In die Kerkbode van 18 Mei 1918 skryf hy dat die gemeente Saterdag 18 Mei sy jaarlikse dankofferbasaar gehou het. Op versoek van die kerkraad het die leraar in daardie jaar self gekollekteer vir die dankfees en ter afbetaling van 'n deel van die kerkskuld. Hy skryf: "Het is met innige vreugde en dankbaarheid jegens den Heer, dat wy melden mogen dat de som van £2 583 werd opgebracht, waartoe de zusters tafels de aanzienlyke som van £141 hebben bygedragen. Aangezien deze gemeente niet sterk is in ledetal maar wel een van de armsten in den Ring van Beaufort, kan dit niet alleen als zeer bevredigend, maar als prysenswaardig beschouwd worden. Wy zeggen dit echter niet om in onszelven te roemen, maar in den Heer die ons daartoe instaat heeft gesteld. Hem alleen zij al de eer!"
Elektroniese komponent
Dikwels word elektroniese komponente meganies gestabiliseer, die isolasie-eienskappe verbeter en beskerm teen omgewingsfaktore deur dit in 'n hars te omhul.
Sekunde
Sekunde is 'n amp wat in die VOC bestaan het en die persoon wat die amp beklee het was bekend as 'n sekunde. Die eerste persoon wat die pos aan die Kaap die Goeie Hoop beklee het was Jacob Ryniers wat in 1653 onder Jan van Riebeeck diens aanvaar het. Die laaste sekunde was Johannes Izaac Rhenius wat die amp beklee het van Augustus 1786 tot September 1795 tot die Britse bewind begin het.
Newton se bewegingswette
Newton se eerste wet: wet van traagheid
Die eerste punt is vir die meeste mense vanselfsprekend, maar die tweede vereis om deeglik deurdink te word aangesien ons nie in die alledaagse lewe dinge ervaar wat vir ewig aanhou beweeg nie (behalwe hemelliggame). As 'n mes 'n yshokkieskyf oor 'n tafel laat gly, beweeg dit nie vir altyd nie; dit beweeg stadiger en kom uiteindelik tot stilstand. Maar volgens Newton se wet is dit omdat daar 'n uitwendige krag daarop uitgeoefen word, en daardie krag is inderdaad die wrywingskrag tussen die tafel en die skyf wat in die teenoorgestelde rigting as die beweging plaasvind. Dit is hierdie krag wat veroorsaak dat die voorwerp tot stilstand gebring word. In die afwesigheid van so 'n krag soos benader word deur 'n skyf op ys, sal die skyf nie tot stilstand kom nie. Newton se eerste wet is basies 'n herhaling in ander woorde van wat Galileo reeds waargeneem het.
Dit verskil van Aristoteles se siening dat alle voorwerpe 'n natuurlike plek in die heelal het. Aristoteles het geglo dat swaar voorwerpe soos rotse op die aarde wou rus en dat ligte voorwerpe soos rook in die lug wou rus en dat sterre in die hemel wou bly. 'n Sleutelverskil tussen Galileo se idee en Aristoteles s'n is dat Galileo besef het dat krag wat op 'n liggaam uitwerk versnelling bepaal het en nie snelheid nie. Hierdie insig het gelei tot Newton se eerste wet, wat beteken dat geen krag geen versnelling beteken nie en daarom dat 'n liggaam sy snelheid sal behou.
Anaximander
Werk
Anaximander skryf in hierdie uittreksel wellig oor die feit dat elke element steeds daarna streef om sy invloed/inpak uit te brei. Tog word, volgens 'n soort natuurwet, die ewewig telkens herstel. Die vuur verteer dit rondom hom, maar gaan dan oor tot as, wat ‘n vorm is van die element aarde. So bly die totale hoeveelhede van die verskillende elemente konstant. Hierdie kosmologie illustreer die belang wat die Grieke heg aan harmonie en ewewig. Mens sou hierin selfs 'n eerste poging kon sien tot verduideliking van die wette van behoud van massa en van energie. Opvallend van die uitreksel is die morele terme waarin Anaximander homself uitdruk ten opsigte van die beskrywing van prosesse in die heelal. Hieruit blyk nog steeds 'n mistieke wêreldbeeld, soos dat in sy tyd algemeen gehuldig is.
NG gemeente Gamkavallei
duimnael|regs|220px|Gamkavallei se kerkgebou, waarvan ds. J.A.C. Weideman die hoeksteen gelê het op 22 Junie 1951.
Stigting
Die eredienste is aanvanklik waargeneem in die gebou van die Instituutsaal van die Suid-Afrikaanse Spoorweë, wat dit teen ’n verminderde tarief aan die gemeente verhuur het. Vir begrafnisse en huwelike is die moederkerk nog gebruik. Die kerkraad het ’n stuk grond in Hillside, die woonbuurt wes van die stasie en spoorlyn wat die kern van Gamkavallei vorm, teen ’n nominale bedrag van die Spoorweë aangekoop. Op hierdie terrein is eers ’n pastorie gebou en kort daarna begin met ’n sierlike kerkgebou. Ds. J.A.C. Weideman het die hoeksteen op 22 Junie 1951, die gemeente se tweede herdenking, gelê. Die moderne toringkerkgebou is van die fondament tot by die weerhaan van sierstene gebou. Die koste van die gebou, orrel en ander bykomstighede was altesaam £24 000.
Winnie Rust
Loopbaan en gemeenskapswerk
In 1997 begin sy weer studeer en verwerf in 1998 ’n B.A. Honneurs-graad in Afrikaans en Nederlands en in 2000 ’n M.A.-graad in Kreatiewe Skryfwerk aan die Universiteit van Stellenbosch. Haar gemeenskapswerk sluit onder andere in dat sy in 1994 die stigter is van ’n plaaslike leeskring, betrokke is by die plaaslike museum en ook by Vriende van Afrikaans. Sy dien op die raad van die Wellington Onderwyskollege en is ook trusteeraadslid van die Breytenbach Sentrum, wat die Breytenbach-huis waar Breyten Breytenbach groot geword het, in ’n kultuursentrum omskep. Verder is sy ’n aktiewe lid van die dorp se dramavereniging, is lid van die Marturia-koor en doen voorlesings vir Bybelkor, wat vir radio-uitsendings gebruik word.
Kortverhale
Karin Eloff neem John in Bloots op en Voëlvry in Skarlakenkoors.
Geestelike fiksie
Dagboekstukke van Andrew Murray vertaal en verwerk sy tot die radioreeks Die hartklop van God.
Ethernet
Ethernet is ’n groep rekenaarnetwerktegnologieë wat algemeen gebruik word in lokale-area-netwerke (LAN), metropolitaanse-area-netwerke (MAN) en wye-area-netwerke (WAN). Dit is in 1980 kommersieel bekend gestel en in 1983 die eerste keer gestandaardiseer as IEEE 802.3. Dit is sedertdien verfyn om hoër bistempo's en langer verbindingsafstande te ondersteun. Ethernet het mettertyd die mededingende koord-LAN-netwerke soos Token Ring, FDDI en ARCNET vervang.
Jan van der Merwe (wetenskaplike)
Loopbaan in navorsing
Dit was in Bristol in die tydperk 1947 tot 1949 dat hy saam met Charles Frank aan interkristalgrense gewerk het. Uiteindelik het hul navorsing hulle gelei om epitaksie te studeer. Epitaksie verwys na die afsetting van 'n kristallyne oorlaag op 'n kristallyne substraat. In 1949 het hulle die vrugte van hul navorsing in 'n reeks wetenskaplike referate aangebied. Die resultaat was die Frank-Van der Merwe-kristalgroeimodel wat albei hul name dra.
Erica bauera
Die Albertinia witheide (Erica bauera) is 'n plant wat tot die genus Erica behoort en deel van die fynbos vorm. Die plant is endemies aan die Wes-Kaap en kom vanaf Riversdal tot Albertinia voor. Die plant staan ook bekend as die Albertinia witheide.
Le Havre
Le Havre is ná die uitgebreide verwoesting deur bomaanvalle gedurende die Tweede Wêreldoorlog volgens planne van Auguste Ferret en sy span van sestig argitekte tussen 1945 en 1954 as 'n moderne stad heropgebou. Die stadskern met sy kenmerkende kleurryke betonargitektuur is die enigste dergelike projek van die 20ste eeu wat deur Unesco as wêrelderfenisgebied gelys is.
Luce Irigaray
Biografie
Na 'n dosentskap aan die Universiteit van Vincennes (1970–1974) promoveer sy weer, hierdie keer in 'n filosofiese onderwerp, om spoedig daarna die universiteit te verlaat. Die rede hiervoor is dat sy te krities geskryf het in haar verhandeling teen die manlike vesting en teen die idees van Lacan se skool, die "fallosentrisme" waarin die man nog steeds sentraal was.
Namib-ekostreek
Fauna
Veral onder reptiele word endemiese spesies aangetref. Daar is 70 reptiele in die ekostreek en 25 is endemies daaraan, byvoorbeeld Meroles cuneirostris, M. micropholidotus, Ptenopus kochi en Rhoptropus bradfieldi. Daar is slegs ongeveer 180 voëlspesies in hierdie ekostreek, een daarvan is endemies aan die streek: Certhilauda erythrochlamys. Daar is vyf amper endemiese spesies wat ook in die Koako-streek voorkom. C. benguelensis, Ammomanes grayi, Phalacrocorax neglectus, Cercomela tractrac en Eupodotis rueppellii.
Kakusandha Boeddha
Die huidige kalpa word die bhadrakalpa ("Gunstige Eon") genoem. Die vyf Boeddhas van dié eon is:
Viswanathan Anand
Vroeë lewe
Viswanathan Anand was gebore op 11 Desember 1969 in Mayiladuthurai, Tamil Nadu in 'n Tamil Brahmin familie.
Polonie
Verbruik
Deesdae word polonie ook van hoender en kalkoen gemaak.
Nizaam Carr
Loopbaan
'n Paar onindrukwekkende vertonings in die WP-trui het op een of ander manier hom opgeroep vir die Stormers Superrugbyspan vir die 2012 seisoen. Hy het in 7 wedstryde gespeel voor 'n ernstige kniebesering sy jaar beëindig het. Hy was egter spoedig terug gedurende 2013 en het 14 keer vir die Stormers uitgedraf en ook gehelp dat die Westelike Provinsie die eindstryd van die Curriebeker bereik.
Democratic Liberal Congress
Die party is gekant teen regstellende aksie en grond onteiening sonder vergoeding, en is voorstander van spaarsamigheidsmaatreëls vir die regering en die vereenvoudiging van besigheid.
Barry Roux
Barry Roux (* 21 November 1955 in Mafeking) is tot die Balie toegelaat in 1982. Sy praktyk dek kriminele versekering, Suid-Afrikaanse eiendomsreg, lugvaart, huwelik, mediese nalatigheid, algemene kontraktuele en likwidasiewerk. Hy het as advokaat opgetree in die vehoor van Oscar Pistorius.
Maasbanker
Die Maasbanker (Trachurus trachurus) is 'n bekende Kaapse seevis wat verwant is aan die Halfkoord. Die vis kom voor van St. Helenabaai tot by KwaZulu-Natal en word ook in die Noord-Atlantiese Oseaan aangetref. In Engels staan die vis ook bekend as die Maasbanker.
Hilary Mantel
Dame Hilary Mary Mantel (née Thompson, 6 Julie 1952 - 22 September 2022) was 'n Engelse outeur van romans, kortverhale, essays, memoires en literêre kritiek. Sy is veral bekend vir haar historiese fiksie, soos neergepen in haar twee romans wat die Booker-prys gewen het: Wolf Hall (2009) en Bring Up the Bodies (2012).
Dupleksdruk
Baie dupleksdrukkers het ook 'n boek-samestelling-moontlikheid, waar die drukker 'n aantal (A4) blaaie outomaties in 'n spesifieke orde druk en sorteer, sodat die drukstuk 'n (A5) boekie sal vorm indien die pak in die middel gevou en daarna met krammetjies in die middel gebind word. Die afvoer sal soortgelyk aan 'n (A5) skoolboek wees.
Julian Barnes
Julian Patrick Barnes (gebore 19 Januarie 1946) is 'n Engelse skrywer van romans, kortverhale, essays en memoires. Hy het in 2012 die Booker-prys vir sy roman The Sense of an Ending gewen.
Bowil
Bowil is 'n munisipaliteit in kanton Bern, in die distrik Bern-Mittelland van Switserland. In 2018 het 1373 mense in 'n munisipaliteit gewoon. In 2000 het 98,4% van die inwoners Duits gepraat.
Vadertjie Langbeen
Die verhaal van die rolprent
Sy ontmoet later haar "Vadertjie Langbeen", soos sy hom begin noem het omdat 'n langbeen-skaduwee teen 'n muur en sy vlugtige inklimmery in 'n motor al was wat sy ooit van hom gesien het. Maar sy besef hoegenaamd nie dat dié Jacques wat sy ontmoet het, eintlik Vadertjie Langbeen is nie en glo vas dat haar gawe weldoener 'n bleskop en stokou man moet wees.
Die dood van Iwan Iljitsj
Die dood van Iwan Iljitsj (Russies: Смерть Ивана Ильича, Smjert Iwana Iljitsja), wat die eerste keer in 1886 gepubliseer is, is 'n novelle deur Leo Tolstoi, en word beskou as een van die meesterstukke van sy latere fiksiewerke. Dit is kort na sy godsdienstige bekering aan die einde van die 1870's geskryf.
Bremgarten bei Bern
Bremgarten bei Bern is 'n munisipaliteit (Einwohnergemeinde) in die Switserse kanton Bern, geleë in die kantonale distrik Bern-Mittelland. In 2018 het 4387 mense in 'n munisipaliteit gewoon. In 2000 het 92,3% van die inwoners Duits gepraat.
Lane Bradbury
Lane Bradbury (gebore 17 Junie 1938) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente The Ultimate Warrior (1975) en From the Midst of Pain (2010), en in die televisiereekse Gunsmoke (1955) en Then Came Bronson (1969).
Holmium
Holmium is 'n chemiese element wat tot die lantaniede behoort. Die element is in 1878 deur Per Teodor Cleve in Uppsala en (onafhanklik) deur Marc Delafontaine en Louis Soret in Genève ontdek. Die naam verwys na die stad Stockholm ("Holmia").
Holmium word in YAG-lasers aangewend wat geneeskundige gebruike besit.
Wrywing
regs|duimnael|[[Voertuig|Voertuie se remme gebruik die konsep van droë wrywing om die voertuig tot 'n stilstand te bring]]
Betty Brice
Betty Brice (4 Augustus 1888 – 15 Februarie 1935) was 'n Amerikaanse aktrise. Sy was bekend vir haar rolle in die rolprente Her Bleeding Heart (1916), Loyalty (1917), en Humility (1918).
Kalpa
Name van die kalpas
Die Vayu Purana gee in hoofstuk 21 die naam van nog 28 kalpas, en in die volgende hoofstuk van nog vyf.
Women Forward
Ngobese doen ook 'n oproep op die kastrasie van verkragters. Die meeste van die party se lidmaatskap kom van Limpopo.
Erica bibax
Erica bibax is 'n plant wat tot die genus Erica behoort en deel van die fynbos vorm. Die plant is endemies aan die Wes-Kaap. Volgens SANBI staan die plant as sy-heide bekend in Afrikaans.
Nieu-Latyn
Die klassifikasiewerk gedoen deur Carolus Linnaeus behels die belangrikste gedeelte van die Nieu-Latynse teks. Ander belangrike bydraers was Isaac Newton en Leibniz.
African Congress of Democrats
Die African Congress of Democrats (ACD) is 'n Suid-Afrikaanse politieke party.
Die party het aan die Suid-Afrikaanse algemene verkiesing van 2019 deelgeneem.
Geelstert
Die Geelstert (Seriola lalandi) is 'n vis wat voorkom aan die hele Suider-Afrikaanse kus vanaf Port Nolloth tot by die noorde van KwaZulu-Natal. Die vis kom ook voor by die St. Helena- en Tristan da Cunha-eilande. Die Latynse naam is ter ere van die Franse natuurkundige, Delalande, wat die Kaap in 1820 besoek het. Die vis moet nie verwar word met die geelbek nie.
Olimpiese Somerspele 1980
Die Olimpiese Somerspele 1980 (Russies: И́гры XXII Олимпиа́ды, tr. Igry XXII Olimpiady), amptelik bekend as die Spele van die XXIIste Olimpiade, is tussen 19 Julie en 3 Augustus 1980 in Moskou, Sowjetunie, aangebied. Die enigste ander kandidaatstad vir die Spele was Los Angeles.